Redacción
A sede da Asociación de Empresari@s de Deza (AED) acollerá durante abril, maio e xuño un "Programa de xestión comercial avanzada" coordinado pola firma Elige Formación e dirixido aos membros dos equipos de vendas das empresas asociadas: comerciais, directores comerciais e xerentes. O obxectivo deste programa é que os equipos de vendas poidan mellorar o rendemento e os resultados comerciais a través das seguintes fórmulas: deseño dunha proposta atractiva e axustada ás necesidades, gustos e preferencias dos clientes; utilización eficaz da información como base para a planificación e a xestión; mellora do "cara a cara" co cliente con habilidades técnicas de venda de éxito probado; e sendo percibidos polos clientes como a súa mellor opción. O "Programa de xestión comercial avanzada" está estruturado en seis módulos de 7,5 horas de duración cada un, podendo cursarse completo cun custo de 1.600 euros máis IVE, ou ben cada un dos seminarios de forma independente, cun custo de 300 euros máis IVE cada un.
As sesións serán presenciais na sede da AED e desenvolveranse en xornada completa, en horario de 9.30 a 14.30 e de 16.00 a 18.30 horas –incluíndo xantar en grupo, de 14.30 a 16.00 horas–, co seguinte calendario: o xoves 11 de abril, o profesor Doroteo González impartirá o módulo "Xestionar a carteira de clientes para mellorar os resultados comerciais"; o martes 23 de abril, o profesor Juan Ignacio Pérez-Martín impartirá o seminario "Prospección, acollida e cualificación da oportunidade"; o xoves 9 de maio, o profesor Doroteo González impartirá o módulo "Do orzamento económico á proposta comercial de valor"; o xoves 23 de maio, o profesor Jesús Negreira impartirá o seminario "Como construír unha relación co cliente a través da negociación comercial"; o xoves 12 de xuño, o profesor Juan Ignacio Pérez-Martín impartirá o módulo "Neurovenda e como lograr unha experiencia de cliente diferencial"; e por último, o xoves 20 de xuño, a profesora Teresa Molezún impartirá o seminario "A intelixencia emocional aplicada ao profesional comercial".
As persoas interesadas en inscribirse neste programa deberán facelo a través da páxina web de Elixe Formación, na ligazón Inscripción (eligeplus.com)
- MorrazoUna patrulla de Tráfico evita que una mujer se suicide en el puente de Rande
- GenteRaquel del Rosario descubre su relación con Fernando Alonso tras más de una década separados
- SociedadEl nombre gallego más popular para niños recién nacidos en Galicia tiene origen irlandés y significa "rey
- SociedadUna de las provincias españolas en las que menos se practica sexo está en Galicia
- Gran VigoEmbrollo familiar y entre jueces de Vigo: relegan a los otros dos hijos de una mujer con deterioro en favor de su "chichí
- MorrazoLocalizan en Pontevedra a la perra de Bueu desaparecida y terapia de una niña autista
- DecoraciónUna hoja del laurel en la nevera: el remedio de la abuela con el que terminarás para siempre con el gran problema de tu cocina
- EconomíaRécord de ricos en Galicia: estas son las diez fortunas más abultadas de la comunidad
Guerra en Oriente Próximo
MInistro de Política Territorial y Memoria Democrática
Sucesos Galicia